I går aftes ved Kennedy Arkaden i Aalborg stiger en yngre mand på en af NT's busser, men chaufføren genkender ham og nægter ham adgang til bussen. Buschaufføren har tidligere kørt med den unge mand og har haft en ubehagelig episode med ham. Det får den afviste passager til at køre fingeren hen over halsen og sige: "Vent til du får fri." Den yngre mand forlader bussen, og den chokerede buschauffør tilkalder politiet, der dog ikke kan finde manden. Han beskrives som cirka 20 år, 190 cm høj og var iført sort jakke og blå cowboybukser. Politiet eftersøger manden og hører gerne fra borgere på telefon 114.

Referat:
En gammel kending af en buschauffør blev nægtet at tage med bussen.